    Mo dúpẹ́ lọ́pọ̀lọpọ̀ lọ́wọ́ gbogbo ẹ̀yin ọgá ilé ìwé ní ìlẹ̀ Yorùbá fún bí ẹ ti ṣe ń lo gbogbo àwọn ìwé mi tẹ́lẹ̀ rí, mo dúpẹ́ pẹ̀lú lọ́wọ́ ẹ̀yín ti ẹ ń yàn ìwé fún iló àwọn ọmọ náà. Ṣùgbọ́n ẹ máṣe rò pé èmi ni ẹ̀ ń ṣe ìwọ̀nyí fún, mo fẹ́ kí ẹ mọ̀ pé ẹ ń ṣe é fún ìran ìran ọmọ wa. Èrò ti èmi pàápàá ni pé ki ń sa ipá mi tó bí ó ti yẹ láti lè mú kí àwọn ọmọ ilé ìwé wa lè máa fẹ́ láti ka ìwé ní èdè wọn, ìdí rẹ̀ sì ni èyí tí o fi jẹ́ pé bí ọmọ kan ba ti bẹ̀rẹ̀ sí ka ìwé wọ̀nyí, yóò fẹ́ kí òun mọ ibi ti ó gbẹ́yìn sí, ìgbà tí ọmọ kan ba rí i pé Ìrìnnkèrindò wọle dé, yóò fẹ́ kí òun lè mọ ohun gbogbo tí ó wá ṣe. Lẹ́ẹ̀kan sí i, mo dúpẹ́ lọ́wọ́ gbogbo yín o, bí ẹ sì ti ń ti àwọn ìwé mi wọ̀nyí lẹ́yìn yìí, Olódùmarè ti gbé akeǹgbè ìbùkún, ti yóò tú lé orí gbogbo yín káríkárí.
    Mo dupe lopolopo lowo gbogbo eyin oga ile iwe ni ile Yoruba fun bi e ti se n lo gbogbo awon iwe mi tele ri, mo dupe pelu lowo eyin ti e n yan iwe fun ilo awon omo naa. Sugbon e mase ro pe emi ni e n se iwonyi fun, mo fe ki e mo pe e n se e fun iran iran omo wa. Ero ti emi paapaa ni pe ki n sa ipa mi to bi o ti ye lati le mu ki awon omo ile iwe wa le maa fe lati ka iwe ni ede won, idi re si ni eyi ti o fi je pe bi omo kan ba ti bere si ka iwe wonyi, yoo fe ki oun mo ibi ti o gbeyin si, igba ti omo kan ba ri i pe Irinnkerindo wole de, yoo fe ki oun le mo ohun gbogbo ti o wa se. Leekan si i, mo dupe lowo gbogbo yin o, bi e si ti n ti awon iwe mi wonyi leyin yii, Olodumare ti gbe akengbe ibukun, ti yoo tu le ori gbogbo yin karikari.